Document ID: 31986R0123

*****
ΚΑΝΟΝΙΣΜΟΣ (ΕΟΚ, ΕΥΡΑΤΟΜ, ΕΚΑΧ) αριθ. 123/86 ΤΟΥ ΣΥΜΒΟΥΛΙΟΥ
της 20ής Ιανουαρίου 1986
περί τροποποιήσεως του κανονισμού (ΕΚΑΧ, ΕΟΚ, Ευρατόμ) αριθ. 1826/69 περί καθορισμού της μορφής των αδειών διελεύσεως που χορηγούνται στα μέλη και τους υπαλλήλους των οργάνων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη το άρθρο 7 παράγραφος 1 του πρωτοκόλλου περί των προνομίων και ασυλιών των Ευρωπαϊκών Κοινοτήτων, το οποίο επισυνάπτεται στη συνθήκη περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,
Εκτιμώντας:
ότι, σύμφωνα με τον κανονισμό (ΕΚΑΧ, ΕΟΚ, Ευρατόμ) αριθ. 1826/69 (1), όπως τροποποιήθηκε τελευταία από τον κανονισμό (ΕΟΚ, Ευρατόμ, ΕΚΑΧ) αριθ. 3288/80 (2), οι άδειες διελεύσεως που χορηγούνται στα μέλη και στους υπαλλήλους των οργάνων διατυπώνονται σε επτά γλώσσες·
ότι, μετά τη διεύρυνση των Ευρωπαϊκών Κοινοτήτων, πρέπει να διατυπώνονται οι άδειες διελεύσεως σε εννέα γλώσσες και να θεσπίζεται αντιστοίχως το πρότυπο των αδειών διελεύσεως, που παρατίθεται στο παράρτημα του εν λόγω κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΚΑΧ, ΕΟΚ, Ευρατόμ) αριθ. 1826/69, όπως διατυπώθηκε στον κανονισμό (ΕΟΚ, Ευρατόμ, ΕΚΑΧ) αριθ. 3288/80, αντικαθίσταται από το παράρτημα του παρόντος κανονισμού.
Άρθρο 2
Οι ισχύουσες άδειες διελεύσεως εξακολουθούν, εντούτοις, να ισχύουν μέχρι την έκδοση των αδειών διελεύσεως που έχουν διατυπωθεί σύμφωνα με τον παρόντα κανονισμό.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Ιανουαρίου 1986.

Labels: 11
15